'''Vito Genovese''' (født den [[21. november]] [[1897]], død den [[14. februar]] [[1969]]) var en [[Italienere|italienskfødt]] amerikansk [[gangster]] og [[mafia]]medlem. Genovese blev en indflydelsesrig gangster under [[Spiritusforbuddet i USA|forbudstiden]] i USA, hvor han udførte flere opgaver for den amerikanske mafia. Han arbejdede tæt sammen med sin barndomsven [[Lucky Luciano]], der blev en af de vigtigste personer i organiseringen af den [[organiseret kriminalitet|organiserede kriminalitet]] i USA. Genovese var en del af [[Castellammarese-krigen]] i begyndelsen af 1930'erne og var med til at forme den amerikanske mafia i årene herefter.
Kriminalitet